钦定古今图书集成/明伦汇编/官常典/第767卷 > 羊敦
## 钦定古今图书集成/明伦汇编/官常典/第767卷 > 羊敦

按《魏书》本传：“敦字元礼，太山钜平人。除给事中，出为
本州别驾。公平正直，见有非法，敦终不判署。后为广
平太守，治有能名，奸吏跼蹐，秋毫无犯。雅性清俭，属
岁饥馑，家馈未至，使人外寻陂泽，采藕根而食之。遇
有疾苦，家人解衣质米以供之。然其为治亦尚威严。
朝廷以其清白，赐糓一千斛，绢一百匹。兴和初，卒，年”
五十二。吏民奔哭，莫不悲痛。